جمهور باشقانلیغی‌نین سؤزچوسو ابراهیم کالین امریکانین میللی تهلوکه‌سیزلیک اوزره مصلحتچی‌سی رابرت اوبراین ایله تلفونلا دانیشیب.
جمهور باشقانلیغی مطبوعات خیدمتیندن وئریلن آچیقلامایا گؤره، تلفون صحبتینده ایکی طرف‌لی موناسیبت‌لر، ارمنیستانین آذربایجانا هوجوم‌لاری، دوغو آغ دنیزیندکی وضعیت و بولگه سل مسئله‌لر موذاکیره ائدیلدیب.
گؤروشده تورکیه-‌نین آذربایجانین اراضی بوتؤولوگونو و موستقیل‌لیگینی دستکلمه‌یه داوام ائدجگی، بولگه سل باریش وثابیتلیگین تامین ائدیلمه‌سی اوچون ارمنیستانین داغلیق قاراباغ و اطرافدا ایشغال ائدیلمیش اراضی‌لردن گئری چکیلمه‌سی‌نین شرط اولدوغو بیلدیریلیب.
صحبت زامانی ارمنیستانین آذربایجانا هوجوم‌لارینی سونا چاتدیرماسی و بمت تهلوکه‌سیزلیک شوراسی‌نین ایله آوروپا تهلوکه‌سیزلیک و امکداش‌لیق تشکیلاتی قرارلاری چرچیوه‌سینده آدیم آتماسی‌نین واجیب‌لیگی دیله گتیریلیب. دوغو آغ دنیزی مؤوضوعسوندا ایسه، امریکانین بالانس‌لی و طرفسیز رول اویناماسینا دایر گؤزلنتی سسلندیریلیب.
گؤروش زامانی تورکیه-‌نین یاپیجی موضعی سایه‌سینده رئال‌لاشان دیالوق پروسه سی‌نین جاواب‌سیز قویولماماسی‌نین و دستکلنمه‌سی‌نین بولگه سل باریشا تحفه وئرجگی وورغولانیب و تورکیه ایله امریکا آراسیندا ایقتیصادی علاقه‌لرین اینکیشاف ائتدیریلمه‌سی‌نین اهمیتی دیله گتیریلیب.
